Nìmis al é 'n comun italian de 2587 àneme inte la provincia de Udine. El fa parte de la region Friul-Venesia Julia. Inte 'l perìodo de le invaxion de i bàrbari, inte la xona le era logade un poche de rocaforti, fà Castrum Nemas ricordà da Pàulo Diàcono inte la so Historia Langobardorum. Inte la seconda guera mondial el teritorio comunal l'à vist le atività de la Rexistença furlana co la partecipaçion de le Brigade Garibaldi e de le Brigade Oxof. El paexe l'é stat bruxa da le SS par evitar ogni sort de rivolta partigiana. Siben che 'l paexe el fuse stat bruxà e cuindi destrut, l'é stat fat su da novo in asé poc tenp graçie a 'l gran inpegno de i nimiensi. El 24 de agosto de 'l 1944, inte la fraçion de Torlan, gh'en é stat un ecidio naçista, fat da i menbri de le Waffen SS todeschi. I é stadi resteladi e copadi 33 çivili, anca fémene e boce. El so faldon de indàgine l'é stat insabià; i lo à catà fora sol che inte 'l 1994 inte l'Armeron de la Vergogna. Inte 'l 1976 el comun l'é stat butà zo da 'l teramot de 'l Friuli, che l'à provocà gran dani. El Comun l'à adotà fà senc' distintivo un “stemma definito da uno scudo sannitico con cane passante bianco su una mezza luna gialla cimato da corona con campo azzurro, contornato da fronde d’ulivo e quercia".